Στάδιο Στέλιος Κυριακίδης

Το Στάδιο Στέλιος Κυριακίδης (πρώην Παφιακό Στάδιο) είναι ένα αθλητικό κέντρο στην Πάφο στην Κύπρο. Έχει χωρητικότητα 9.394 θεατών. Διαθέτει γήπεδο ποδοσφαίρου και γήπεδο ράγκμπι, όπως και στίβο. Χρησιμοποιείται για πολλά αθλητικά γεγονότα κάθε έτος. Το στάδιο ανεγέρθηκε με τα ίδια σχέδια που έγινε το Νέο ΓΣΖ. Η δαπάνη για την ανέγερση του σταδίου καταβλήθηκε από το κράτος μέσω του Κυπριακού Οργανισμού Αθλητισμού (ΚΟΑ). Είναι η έδρα της Πάφος FC. Παλαιότερα ήταν η έδρα του ΑΠΟΠ Πάφου, του Ευαγόρα Πάφου, της ΑΕΠ όπως και των ΑΠΟΠ Κινύρα Πέγειας, Ατρόμητου Γεροσκήπου, ΑΕΚ Κουκλιών και ΑΕΖ Ζακακίου όταν αγωνίζονταν στην Α΄ κατηγορία. Ο ΑΠΟΠ Πάφου και ο Ευαγόρας Πάφου αγωνίζονταν στο Στάδιο ΓΣ Κόροιβος πριν κατασκευαστεί το Παφιακό. Το 1992, το Ευρωπαϊκό πρωτάθλημα ποδοσφαίρου U16 φιλοξενήθηκε στην Κύπρο και 3 αγώνες έγιναν στο Παφιακό στάδιο. Ακόμη, στο στάδιο διεξάγονται διάφορες συναυλίες. Το στάδιο είναι επίσης έδρα της Εθνικής Κύπρου ράγκμπι, έχοντας δώσει 3 παιχνίδια και κερδίζοντας και τα τρία. Στις 25 Μαΐου 2017 μετονομάστηκε από Παφιακό Στάδιο σε Στάδιο Στέλιος Κυριακίδης προς τιμής του αθλητή Στέλιου Κυριακίδη. Παραπομπές Εξωτερικοί σύνδεσμοι worldstadiums Αρχειοθετήθηκε 2018-12-26 στο Wayback Machine.